দিল্লি সালতানাত
১২৯০-১৩২০ খ্রিষ্টাব্দ পর্যন্ত খলজি বংশ ক্ষমতায় বহাল থাকে ।খলজি বংশের প্রতিষ্ঠাতা জালালউদ্দিন খলজি । তিনি দাস বংশের সুলতান কায়কোবাদ ও তার শিশু পুত্র কায়ুমাসকে হত্যা করে সিংহাসনে বসেন ।
সৈয়দ রাজবংশ
খিজির খান সৈয়দ রাজবংশের প্রতিষ্ঠা করেন। তৈমুর তাকে মুলতানের গভর্নর হিসেবে নিয়োগ দিয়েছিলেন। ১৪১৪ সালের ২৮ মে খিজির খান দৌলত খান লোদির কাছ থেকে দিল্লির ভার গ্রহণ করেন এবং সৈয়দ রাজবংশের সূচনা ঘটান। কিন্তু তিনি সুলতান উপাধি ধারণ করেননি বরং তৈমুরি রাজবংশের "রায়াত ই আলা" বা সামন্ত হিসেবে শাসন পরিচালনা করেন। ১৪২১ সালের ২০ মে খিজির খানের মৃত্যুর পর তার পুত্র মোবারক খান তার উত্তরাধিকারী হন। তিনি তার মুদ্রায় "মুইজউদ্দিন মোবারক শাহ" নাম মুদ্রণ করেন। ইয়াহিয়া বিন আহমদ সিরহিন্দির লেখা "তারিখ ই মোবারক শাহি" বইয়ে তার শাসনামলের বিবরণ রয়েছে। মোবারক শাহের মৃত্যুর পর তার ভাতিজা মুহাম্মদ খান ক্ষমতা লাভ করেন এবং সুলতান মুহাম্মদ শাহ হিসেবে নামধারণ করেন। তার মৃত্যুর পূর্বে তিনি তার পুত্র আলাউদ্দিনকে বাদাউন থেকে ডেকে পাঠান এবং তার উত্তরাধিকারী হিসেবে মনোনীত করেন।